Rintarauhasen abskessin antibioottihuuhteluhoito

|  |  |
| --- | --- |
| Kuvaus: | Rintarauhasen abskessin huuhtelu antibioottiliuoksella ultraääniohjauksessa |

**TUTKIMUKSEEN VALMISTAUTUMINEN**

Ei erityistä valmistautumista.   
  
Jos sinulla on verenohennuslääkitys, puuduteaineyliherkkyys tai olet allerginen jollekin lääkeaineelle, ilmoita siitä ennen toimenpidettä. Samoin mikäli sinulla on verenvuototauti tai jos tuore haava vuotaa tavallista kauemmin.

**TUTKIMUKSEN KULKU**

Toimenpiteen ajan olet makuuasennossa tutkimuspöydällä. Röntgenlääkäri tutkii rinnan, levittää geeliä iholle ja paikallistaa ultraäänellä abskessin. Iho puhdistetaan desinfioivalla aineella abskessin kohdalta. Lääkäri vie ohuen neulan abskessiin, jonka kautta onkalo huuhdellaan antibioottiliuoksella tai keittosuolalla ruiskua ja tarvittaessa katetria apuna käyttäen.  
  
Toimenpide kestää noin 15-30 minuuttia. Aika on viitteellinen, joten käyntiin on hyvä varata riittävästi aikaa.

**TUTKIMUKSEN JÄLKIHOITO**

Pistopaikan päälle laitetaan haavateippi. Pistopaikkaa ei saa kastella 24 tuntiin. Antibioottihuuhtelu saatetaan toistaa abskessiin useamman kerran, yleensä kahden- kolmen päivän välein.

**YHTEYSTIEDOT**

Jos tiedät tai epäilet olevasi raskaana, sinulle tulee kysyttävää tutkimuksesta, haluat vaihtaa tai perua ajanvarauksen:

ota yhteyttä Röntgen 2 osastosihteereihin arkisin klo 8.00 - 14.30 välisenä aikana puhelinnumeroon 017-173307.

Lisätietoa kuvantamistutkimuksista ja niiden turvallisuudesta saat internetistä ​

[www.tutkimukseen.fi](http://www.tutkimukseen.fi/) ​

[www.stuk.fi](http://www.stuk.fi/)